ระเบียบกรมการขนส่งทางบกระเบียบกรมการขนส่งทางบกว่าด้วยรางวัลนำจับพ.ศ. ๒๕๓๖[๑] เพื่อให้การปฏิบัติตามระเบียบกระทรวงการคลังว่าด้วยการจ่ายเงินในคดีจับกุมผู้กระทำผิดตามกฎหมายเกี่ยวกับการขนส่งทางบกและการเดินเรือพ.ศ. ๒๕๓๕ ประกาศ ณ วันที่ ๙ กรกฎาคม พ.ศ. ๒๕๓๕ เป็นไปด้วยความเรียบร้อยและเหมาะสมกรมการขนส่งทางบกจึงวางระเบียบเกี่ยวกับวิธีปฏิบัติในการแจ้งความนำจับการรับแจ้งความนำจับ และการขอรับเงินไว้ ดังต่อไปนี้ข้อ๑ ระเบียบนี้เรียกว่า ระเบียบกรมการขนส่งทางบกว่าด้วยรางวัลนำจับพ.ศ. ๒๕๓๖ข้อ๒ระเบียบนี้ให้ใช้บังคับตั้งแต่วันที่ ๑๔ มิถุนายน ๒๕๓๖ เป็นต้นไปข้อ๓ให้ยกเลิกระเบียบกรมการขนส่งทางบกว่าด้วยรางวัลนำจับ พ.ศ. ๒๕๓๕ข้อ๔การรับแจ้งความให้กระทำเป็นลายลักษณ์อักษรตามแบบบันทึกการรับแจ้งความนำจับที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๑) และให้ผู้มีอำนาจรับแจ้งความสอบถามผู้แจ้งความนำจับถึง วัน เดือนปี เวลา สถานที่และข้อเท็จจริง ลักษณะแห่งความผิด พฤติการณ์ต่าง ๆที่ความผิดนั้นได้กระทำลง รวมทั้งลักษณะของรถและรูปพรรณของผู้ประจำรถหรือผู้ที่เกี่ยวข้อง หรือรายละเอียดอื่นที่จะเป็นประโยชน์แก่การจับกุมแล้วให้บันทึกรายละเอียดนั้นไว้ในแบบบันทึกการรับแจ้งความนำจับและมอบเอกสารส่วนท้ายของแบบบันทึกการรับแจ้งความนำจับให้แก่ผู้แจ้งความนำจับไว้เป็นหลักฐานด้วยในกรณีที่ไม่มีแบบบันทึกการรับแจ้งความนำจับให้ผู้มีอำนาจรับแจ้งความทำบันทึกขึ้นมาใหม่ โดยให้มีข้อความในทำนองเดียวกันกับการบันทึกตามวรรคแรกข้อ๕ในกรณีที่ผู้แจ้งความนำจับไม่อาจนำความไปแจ้งต่อผู้มีอำนาจรับแจ้งความได้ทันทีให้ผู้ตรวจการผู้จับกุมทำบันทึกการรับแจ้งความเป็นลายลักษณ์อักษรไว้ก่อนโดยจะใช้แบบบันทึกการรับแจ้งความนำจับหรือไม่ก็ได้และในกรณีที่มิได้ใช้แบบบันทึกการรับแจ้งความนำจับให้บันทึกข้อความในทำนองเดียวกันกับการบันทึกในข้อ๔เมื่อผู้ตรวจการทำการจับกุมแล้วให้รีบรายงานผลการจับกุมตามแบบรายงานการจับกุมคดีที่มีผู้แจ้งความนำจับที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๒) ต่อผู้มีอำนาจรับแจ้งความภายในวันนั้น หรือภายในเวลา ๗๒ ชั่วโมงนับแต่ส่งตัวผู้ต้องหาแก่พนักงานสอบสวนหรือนับแต่ได้ทำการเปรียบเทียบปรับแล้วแต่กรณีข้อ๖เมื่อผู้มีอำนาจรับแจ้งความได้รับรายงานจากผู้ตรวจการผู้จับกุมตามข้อ ๕แล้ว ให้จดบันทึกรับรองการรับแจ้งความนำจับไว้เป็นหลักฐานอีกชั้นหนึ่ง และลงลายมือชื่อไว้เป็นสำคัญข้อ๗ในกรณีส่งตัวผู้ต้องหาให้พนักงานสอบสวนดำเนินคดีให้ผู้ตรวจการผู้จับกุมมีหน้าที่ติดตามผลคดีและจัดให้มีการรับรองผลคดีตามข้อ ๑๕ของระเบียบกระทรวงการคลังว่าด้วยการจ่ายเงินรางวัลในคดีจับกุมผู้กระทำผิดตามกฎหมายเกี่ยวกับการขนส่งทางบกและการเดินเรือพ.ศ. ๒๕๓๕แล้วรีบรายงานผลต่อผู้มีอำนาจรับแจ้งความทราบตามแบบรายงานการจับกุมคดีที่มีผู้แจ้งความนำจับที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๒) ข้อ๘ เมื่อคดีถึงที่สุดแล้วให้ผู้ตรวจการผู้ทำการจับกุมจัดให้มีการรับรองผลคดีตามแบบรายงานการจับกุมคดีที่มีผู้แจ้งความนำจับ(แบบ ขส.นจ. ๒)โดยจัดให้มีบันทึกการเปรียบเทียบปรับผู้กระทำผิดกฎหมายเกี่ยวกับกรมการขนส่งทางบกตามแบบที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๓) และบัญชีรายละเอียดการขอรับเงินรางวัลตามแบบแนบท้ายระเบียบกระทรวงการคลังว่าด้วยการจ่ายเงินรางวัลในคดีจับกุมผู้กระทำผิดตามกฎหมายเกี่ยวกับการขนส่งทางบกและการเดินเรือพ.ศ. ๒๕๓๕ เพื่อเสนอผู้มีอำนาจรับแจ้งความและให้ส่งสำเนาพร้อมเงินค่าปรับให้ฝ่ายเปรียบเทียบ หรือฝ่ายวิชาการขนส่งเพื่อนำส่งฝ่ายการเงินและบัญชี สำนักงานเลขานุการกรม กรมการขนส่งทางบกหรือนำส่งเจ้าหน้าที่การเงินและบัญชีของสำนักงานขนส่งจังหวัด แล้วแต่กรณี จำนวน ๑ฉบับข้อ๙ การขอรับเงินรางวัลให้ผู้แจ้งความนำจับหรือผู้ตรวจการผู้จับกุมซึ่งมีสิทธิได้รับเงินรางวัลและประสงค์จะขอรับเงินรางวัล ยื่นคำขอรับเงินตามแบบที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๔)ต่อผู้มีอำนาจรับคำขอรับเงินรางวัลนำจับภายในหกสิบวันนับจากวันที่คดีถึงที่สุดข้อ๑๐เมื่อผู้มีอำนาจรับคำขอรับเงินรางวัลนำจับได้รับคำขอตามข้อ ๙ แล้วให้ทำการตรวจสอบคำขอดังกล่าวกับบันทึกการเปรียบเทียบปรับและบัญชีรายละเอียดการขอรับเงินรางวัลตามกฎหมายเกี่ยวกับการขนส่งทางบกและการเดินเรือโดยคำขอรับเงินรางวัลจะต้องมีผู้มีอำนาจเปรียบเทียบรับรองมาในคำขอดังกล่าวด้วยว่าผู้ยื่นคำขอเป็นผู้แจ้งความนำจับ หรือเป็นผู้ตรวจการผู้จับกุมและเมื่อเห็นว่าผู้ขอรับเงินรางวัลมีสิทธิได้รับเงินรางวัลตามระเบียบกระทรวงการคลังกำหนดแล้วให้บันทึกผลการตรวจสอบในแบบบันทึกผลการตรวจสอบและคำอนุมัติตามแบบที่กรมการขนส่งทางบกกำหนดไว้ท้ายระเบียบนี้(แบบ ขส.นจ. ๕)และนำเสนออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมาย เพื่อพิจารณาอนุมัติจ่ายเงินรางวัลแก่ผู้ยื่นคำขอต่อไปสำหรับการขอรับเงินรางวัลในเขตจังหวัดอื่นนอกจากกรุงเทพมหานครเมื่อผู้มีอำนาจรับคำขอเงินรางวัลนับจับทำการตรวจสอบแล้วให้มีบันทึกนำเรียนอธิบดีกรมการขนส่งทางบกและรวบรวมส่งไปยังฝ่ายนิติการสำนักงานเลขานุการกรม กรมการขนส่งทางบกเพื่อตรวจสอบก่อนนำเรียนอธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายเพื่อพิจารณาอนุมัติให้จ่ายเงินรางวัลแก่ผู้ยื่นคำขอต่อไปข้อ๑๑เมื่อได้รับอนุมัติจากอธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายให้เป็นผู้มีอำนาจสั่งจ่ายเงินรางวัลแล้วให้ฝ่ายการเงินและบัญชีกรมการขนส่งทางบกหรือเจ้าหน้าที่การเงินและบัญชีของสำนักงานขนส่งจังหวัดแล้วแต่กรณี ดำเนินการวางฎีกาเบิกเงินรางวัลรอการจ่ายเพื่อจ่ายให้แก่ผู้แจ้งความนำจับหรือผู้ตรวจการผู้จับกุมที่มีสิทธิรับเงินรางวัลต่อไปในกรณีที่ผู้แจ้งความนำจับหรือผู้ตรวจการผู้จับกุมที่มีสิทธิรับเงินรางวัลนำจับไม่ได้ยื่นขอรับเงินรางวัลตามข้อ๒๑ของระเบียบกระทรวงการคลังว่าด้วยการจ่ายเงินรางวัลในคดีจับกุมผู้กระทำผิดตามกฎหมายเกี่ยวกับการขนส่งทางบกและการเดินเรือพ.ศ. ๒๕๓๕ หรือมิได้รับอนุมัติให้รับเงินรางวัลนำจับให้ฝ่ายการเงินและบัญชีกรมการขนส่งทางบกหรือเจ้าหน้าที่การเงินและบัญชีของสำนักงานขนส่งจังหวัด แล้วแต่กรณีดำเนินการโอนเงินรางวัลรอการจ่ายเป็นรายได้แผ่นดินและเบิกหักผลักส่งนำส่งเป็นรายได้แผ่นดินต่อไปให้ไว้ ณ วันที่ ๑๔พฤษภาคม พ.ศ. ๒๕๓๖ศรีพร คำหมายอธิบดีกรมการขนส่งทางบกสรัลพร/พิมพ์๑ พฤษภาคม ๒๕๕๑รัศม์วรรณวลัย/ตรวจ๖ พฤษภาคม ๒๕๕๑โชติกานต์/ปรับปรุง๑๔ กันยายน ๒๕๕๘[๑] ราชกิจจานุเบกษาเล่ม ๑๑๐/ตอนที่ ๘๖/หน้า ๓/๑ กรกฎาคม ๒๕๓๖